**יום עיון לציון 20 שנה לרצח ראש הממשלה יצחק רבין - מחזור מ"ג 3.11.15**

יש להניח שהרצאות הבוקר יניבו שאלות רבות שבהן ניתן יהיה לדון בעיבוד הצוותי. בנוסף, להלן מספר שאלות מנחות בהן ניתן להסתייע.

האם רצח רבין הוא ארוע מכונן בחברה הישראלית?

* האם ניתן להתייחס לרצח כטראומה לאומית (כמו למשל מלחמת יום הכיפורים)?
* אם הרצח הוא אכן טראומה כיצד התמודדנו איתה? האם עשינו חשבון נפש או שמא הדחקנו? מדוע אין התייחסות כמעט לרצח בתרבות , למשל בספרות, בקולנוע העלילתי? האם הרצח הוא עדיין פצע פתוח?
* האם הרצח הוא נקודת שבר בדמוקרטיה הישראלית?
* מה מקומו של רצח רבין בזיכרון הקולקטיבי בישראלי (לפי סקר שהתפרסם לאחרונה– לא גדול)?

השפעות רצח רבין על החברה הישראלית ב-20 השנה האחרונות:

* האם הרצח גרם להחרפת השסעים החברתיים או מיתונם?
* האם הדמוקרטיה הישראלית יותר שבירה או חזקה בעקבות הרצח?
* האם מאז הרצח אנו חווים יותר או פחות אי-לגליזם ואלימות?
* האם גדל או קטן הסיכון למלחמת אחים?
* מה ניתן ללמוד מההתנתקות על השפעת הרצח?
* כיצד השפיע הרצח על מחנה השמאל ומחנה הימין?

הדמוקרטיה הישראלית – 2015:

* איך אנחנו פותרים מחלוקות?
* מה קורה כשיש מפגש בין שתי מערכות אמונה – המערכת הדמוקרטית והמערכת ההלכתית? האם מתקיימת בישראל מלחמת תרבות סביב השאלה מהו מקור הסמכות?
* מי צריך להשתתף בהכרעות גורליות בשאלות כגון החזרת שטחים?
* האם "עשבים שוטים" און חוסר הפנמה בקרב ציבורים רחבים של עקרונות הדמוקרטיה?

מהי מורשת רבין?

* האם יש לו בכלל מורשת? האם היתה לו אידיאולוגיה?
* מנהיגות, יושרה ואחריות? צרכי הביטחון ומולם מגבלות הכוח? הצורך בגבולות למדינת ישראל? שינוי סדרי עדיפויות? היכולת להשתנות? הדמות הצברית?
* האם יש סיכוי שרבין יהפוך למעין לינקולן – דמות אב מאחדת (אצלו לינקולן זה קרה הרבה אחרי מותו)?
* הסטוריה אלטרנטיבית – "מה היה קורה אילו" רבין לא היה נרצח

רצח פוליטי במדינת ישראל

* לראשונה ראש מדינה יהודי עצמאי נרצח ע"י בן עמו. גדליה בן אחיקם היה לפני 2500 שנה ויש צום לזכר הארוע. האם המקום שמקבל רצח רבין ראוי?
* האם קיים סיכון ותנאים לרצח פוליטי נוסף?
* מה היתה השפעת התקשורת ומה ניתן ללמוד מכך?
* תופעת ההסתה – אז והיום
* השוואה לרתיחות פוליטיות במדינות אחרות (לינקולן, קנדי, גנדי, וולטר רטאנאו ברפובליקת וייאמר

סוגיית הזיכרון וההנצחה:

* מדוע יום הזיכרון "לא מתרומם" ולא הפך ליום שמקובל על כולם:
	+ האם בגלל שהוא הפך ליותר מדי "פרווה" ומעוקר?
	+ האם בגלל שהחברה שלנו יותר ספקנית וקשה להכניס מרכיבים חדשים לדת האזרחית?
	+ האם בגלל שלא קיבלנו הכרעה על מהות היום הזה?
	+ האם בגלל הקשר לשסע ימין-שמאל?
* המתח בין הפרטיקולרי והאוניברסאלי – התאריך העברי והלועזי. האירועים השונים בירושלים ותל אביב
* למה צריך להיות מוקדש יום הזכרון בבית הספר – לרצח, לדמוקרטיה הישראלית, לרבין האיש?